cyanic-selkie/wikianc huggingface dataset:
Gustave-Joseph Deswazières
Misjonær, prest
Han trådte inn som kandidat for det parisiske ytremisjonsselskap i 1900 og ble presteviet 23. september 1905. Samme år ble han den 22. november sendt til Kina for å virke i provinsen Guangdong. Etter en første språkopplæring i Guangzhou kom han i 1908 til Koongtsong. Denne perioden var en vanskelig tid i landet; det ble hjemsøkt av epidemier, oversvømmelser, nød og elendighet, og var preget av fremmedhat og plaget av geriljagrupper som kjempet mot hverandre.
I 1913 ble han leder for et leprosarium i Sheklung (Shilong i Guangdong). Det var blitt grunnlagt i mai 1908 af pater Lambert Louis Conrardy, en venn av père Damien. Det ble approbert samme året av provinsregjeringen i Guangzhou som også bevilget noe støtte til driften. Men dette bortfalt ved utbruddet av borgerkrig i 1922. Fra da måtte leprakolonien med sine da 600 pasienter klare seg uten regjeringsstøtte. Pater Deswazières ble assistert av én kinesisk prest, fader André Tchao (1859-1925), og de kanadiske søstre av den uplettede unnfangelse av Outremont.
Biskop
I 1928 ble han utnevnt til apostolisk vikar av Beihai, og ble bispeviet 27. januar 1929, men han ble alvorlig syk og fikk innvilget sin avskjedssøknad etter kort tid, allerede i november 1928. Han vendte da tilbake til Frankrike, og begynte å virke ved St. Josefs kirke i Tourcoing.
Den 30. november var han medkonsekrator i Hongkong av Adolph John Paschang, apostolisk vikar av Kong Moon, som hadde biskop Francis Xavier Ford som hovedkonsekrator.
I 1947 biskop Gustave-Joseph Deswazières administrator av erkebispedømmet Guangzhou (Kanton). Etter kommunistenes seier i 1949 og med svekket helse ble han utvisti  1950, og vendte tilbake til Frankrike.
Han ankom Paris 15. juli 1950 og trakk seg tilbake til sin fødeby, Tourcoing.
I 1952 ble han dekorert av franske myndigheter med fortjenstordenen Légion d'honneur.
Episkopalgenealogi
Hans episkopalgenealogi er:
1538 Detre
1538 Detre er en hovedbelteasteroide. Den ble oppdaget 8. september 1940 av György Kulin ved Konkoly Obszervatórium i Budapest i Ungarn.
Sandøsundleden
Sandøsundleden er en skipsled gjennom skjærgården langs østsiden av Nøtterøy og Tjøme i Oslofjorden. Leden fører fra Tønsberg i nord til Sandøsund på Hvasser i sør, og passerer bl.a. Mågerøflaket. Fra Oslofjorden er det flere mulige innseilinger til Sandøsundleden, bl.a. forbi øya Leistein.
Suqian
Suqian (kinesisk: 宿迁; pinyin: Sùqiān, Wade-Giles: Su-ch'ien) er en by på prefekturnivå nord i provinsen Jiangsu i Folkerepublikken Kina. Den grenser til Xuzhou i nordvest, Lianyungang i nordøst, Huai'an i sør, og provinsen Anhui i vest.
Hele prefekturet har et folketall på 5 213 900 innbyggere (2004), selve byen 232.200 innbyggere (2000).
Basilosaurus
Basilosaurus er betegnelsen på et stort, prehistorisk, kjøttetende sjøpattedyr. Dette sjøpattedyret var en tidlig forløper til blåhvalen og andre mindre hvaler.
De første fossilene av dette sjøpattedyret ble oppdaget i Louisiana i USA. Fossilene ble først antatt å være en form for reptilsk sjøuhyre, derav endelsen -«saurus», men senere ble det slått fast at dyret var i slekt med hvaler som levde for mellom 40 millioner og 34 millioner år siden mot slutten av den perioden som kalles eocen. Fossiler fra minst to andre arter av basilosaurus har blitt funnet i Egypt og Pakistan. Fullt utvokste basilosaurer ble gjennomsnittlig 20 meter lange, og arten antas av biologer å ha vært det største dyret i sin samtid. Sammenlignet med moderne tids hvaler hadde basilosaurene svært lange kropper i forhold til kroppens omkrets/tverrsnitt. De hadde også et tannsett som minner om tennene til moderne kjøttetere, som for eksempel hunder. Deres svært lange, gjenværende baksveiv har vært interessant for paleontologien.
Another Perfect Day (Motörhead)
Another Perfect Day er det sjuende studioalbumet til heavy metal-bandet Motörhead.
Namdae (elv)
Namdae (Namdaecheon, 남대천) er ei elv i Sør-Korea, i Yangyang fylke nordøst i landet. Elva har sitt utspring i Odaesan-fjellet ved byen Dunobong, og renner nordover til den møter elvene Hucheon og Osaekcheon ved byen Hyon-ni, hvorfra den vender nordøstover og renner ut i Japanhavet ved kystbyen Yangyang. Elva er 33-37 km lang (ulike angivelser), og dermed den lengste på østkysten. Namdae er rik på laks, og er ellers utbygd med Yangyang vannkraftverk, so mer et pumpekraftverk med to reservoarer.
Billie Miller
Billie Antoinette Miller (født 8. januar 1944) er en barbadisk politiker.
Miller er medlem av Barbados Labour Party. Hun satt i regjeringen til statsminister Owen Arthur fra 1994 som utenriksminister og har også vært visestatsminister. Hun gav opp posisjonen som visestatsminister da regjeringen ble ommøblert etter valget i 2003, hvor Barbados Labour Party holdt sin maktposisjon. Hun er representant for valgkretsen City of Bridgetown. Man antok at Owen Arthur ville utnevne enten Miller eller Mia Mottley som den nye lederen for partiet når han trakk seg.
Abigail (album)
Abigail er det andre studioalbumet til det danske heavy metal-bandet King Diamond.
Albumet regnes som bandets beste utgivelse, og ble sluppet av Roadrunner Records i juni 1987. Det er et konseptalbum og handler om dødfødte Abigail.
Miriam Natias og Jonathan La'Fey flytter på sommeren 1845 inn inn i et gammelt herskapshus som La'Fey har arvet. De blir advart av syv ryttere om å ikke flytte inn. De trosser advarselen, og allerede første natten møter Jonathan familie-spøkelset Greven La'Fey (The Family Ghost). Han viser Johathan en kiste med et dødfødt barn; Abigail. Greven drepte sin kone og ufødte barn ved å dytte henne ned en trapp i 1777, da han oppdaget at hun ikke bar hans barn. Greven forteller Jonathan at hans kone Miriam er gravid og barnet er Abigail som gjenfødes på nytt. Han ber Jonathan drepe kona og barnet, men Miriam dreper Jonathan istedenfor, og dør senere under fødselen. De syv rytterne vender tilbake for å drepe Abigail for andre gang.
Albumet ble utgitt på nytt i 1997 med fire bonusspor, hvor tre er grovmikser, og sporet «Shrine» som er fra b-siden av EP-en The Family Ghost. I 2005 ble albumet utgitt for tredje gang med en medfølgende DVD.
Noddyer
Noddyer (Anoinae) er en underfamilien i måkefamilien (Laridae) og består av to slekter med tilsammen fem arter. Fuglene forekommer i tropiske og subtropiske havområder verden rundt. Vingespennet varierer mellom 46 og 86 cm.
Inndeling
Inndelingen følger i hovedsak Taxonomy in Flux og er i henhold til Boyd (2016),                som i all vesentlighet støttes av HBW Alive. Norske navn følger NOF der disse finnes. Norske navn i parentes er ikke offisielle.
Wilhelmina von Bremen
Von Bremen ble olympisk mester i friidrett under Sommer-OL 1932 i Los Angeles. Hun var med på det amerikanske stafettlaget som vant 4 x 100 meter for damer foran Canada og Storbritannia. De andre på laget var Mary Carew, Evelyn Furtsch og Annette Rogers. Von Bremen ble nummer tre på 100 meter for damer, bak Stanisława Walasiewicz fra Polen og canadiske Hilda Strike.
Saksenebber
Saksenebber (Rynchops) er eneste slekt i underfamilien Rynchopinae og inngår i måkefamilien (Laridae). Artene trives i fersk- og brakkvann med temperert–tropisk klima og er utbredt i Afrika, Sør-Amerika, Sør-Asia og Sørøst-Asia.
Taksonomi
Saksenebber ble tidligere regnet som en selvstendig familie (Rynchopidae), men inngår nå som en underfamilie i måkefamilien (Laridae). Inndelingen følger Illustrated Checklist of the Birds of the World og er i henhold til del Hoyo & Collar (2014).
Beskrivelse
Saksenebbene karakteriseres av et særpreget nebb, der undernebbet er betydelig lenger enn overnebbet, svært lange vinger, som når de er sammenslåtte strekker seg lenger bakover enn stjerten, og korte undere ekstremiteter. Artene måler omkring 36–46 cm og veier cirka 111–374 g, alt etter art og kjønn. Vingespennet ligger på cirka 102–127 cm. Fjærdrakten er hovedsakelig sort på oversiden og hvit på undersiden. Nebbet er relativt langt og rødgult fra basen og utover, men mens det hos to av artene blir nesten hvitt på den ytterste delen, er det delt cirka 50/50 rødgult innerst og sort ytterst hos den tredje arten.
Atferd
Artene er nattaktive måkefugler (Lari) som bruker det særpregede nebbet til å huke fisk i vannskorpa mens de flyr. Saksenebbene hekker i kolonier.
Taksonomi
Tidligere ble saksenebber regnet som en selvstendig familie (Rynchopidae). Ifølge «HBW and BirdLife International Illustrated Checklist of the Birds of the World» tilhører imidlertid nå disse ternene måkefamilien, sammen med fire andre underfamilier.
Inndeling
Inndelingen følger i hovedsak Taxonomy in Flux og er i henhold til Boyd (2016),                som i all vesentlighet støttes av HBW Alive. Norske navn følger NOF der disse finnes. Norske navn i parentes er ikke offisielle.
456 Abnoba
456 Abnoba er en hovedbelteasteroide. Den ble oppdaga den 4. juni 1900 av Max Wolf og Friedrich Karl Arnold Schwassmann fra Landessternwarte Heidelberg-Königstuhl i Heidelberg. Den er oppkalt etter den galliske gudinnen.
Aura (Finland)
Aura er en finsk kommune i landskapet Egentliga Finland. Kommunen har cirka 3 800 innbyggere og et areal på 95,59 km² hvorav 0,35 km² er vann. Aura er en finskspråklig kommune som grenser til kommunene Pöytyä, Lundo og Åbo samt på ett punkt til Rusko, Masku, Nousis og Virmo.
Saint Mary (Jersey)
Saint Mary (jèrriais: Sainte Mathie) er et av tolv parishes (distrikter) på Jersey. Det ligger nordvest på øya. Folketellingen i 2011 viste at Saint Mary hadde den minste folkemengden på Jersey, 1,752 mennesker, sammenlignet med de andre prstegjeldene. Sognet er lokalisert nordvest på øya og dekker et areal på 3,604 vergées (6.5 km²).
Saint Mary grenser til fire andre parishes: Saint Ouen, Saint Peter og Saint Lawrence. Prestegjeldet og dens sognekirke av samme navn har fått deres navn en kloster i middelalderen, kanskje ødelagt under angrep fra norrøne vikinger en gang mellom 700- og 900-tallet. I 1042 ble ga hertugen av Normandie, Vilhelm, «Saint Mary av Det brente kloster» til klosteret i Cerisy.
Geografi
Blant naturseverdighetene i sognet er sted kjent som Devil's Hole (Lé Creux du Vis), et blåsehull i klippene ved kysten. Rett nord for La Mare går en sti ned klippene og «Djevelhullet». Fra en smal veifylling kan man se bølgene klaske inn i en høylydt avgrunn. Blåsehullet har blitt skapt av havet som har erodert gjennom taket av det som en gang var en grotte. Navnet hevdes å ha sin opprinnelse da et fransk skip gikk på grunn og ble knust her i 1851. Skipets gallionsfigur ble oppdaget i hullet.
Vingården La Mare ligger i nærheten av Devil's Hole. Vingården var tidligere en liten familiedrevet turistattraksjon, men er i dag en profesjonell bedrift som produserer en rekke viner, sider og andre alkoholprodukter. Eiendommen er sentrert rundt et gammel gårdsbygning i granitt. 40 000 flasker blir produsert årlig. Det framstilles også luksussjokolade.
Mourierdalen strekker seg langs grensen mellom Saint Mary og Saint John. Elven i dalen ga tidligere kraft til en rekke møller til tross for den spredte befolkningen i området.
Crabbé er i dag lokalisering for pistolskyting og for andre håndvåpen, drevet av Jersey Pistol Club og hvor klubben har sitt hovedkvarter.
Vingtainer
Sognet er inndelt vingtainer for administrative årsaker. En vingtaine (fransk: «gruppe av tjue») er et politisk inndelingssystem av prestegjeldene på Jersey.
Sognet utgjør et valgdistrikt og velger en representant.
Demografi
Det har vært en svak økning i folketallet i sognet de siste tiårene.
1539 Borrelly
1539 Borrelly er en hovedbelteasteroide og går i bane innenfor asteroidefamilien Themis. Den ble oppdaget 29. oktober 1940 av André Patry ved Observatoire de Nice i Nice.
Layla and Other Assorted Love Songs
Layla and Other Assorted Love Songs er et studioalbum av Derek and the Dominoes fra 1970.
Det ble spilt inn i en meget turbulent periode i Eric Claptons liv. Han kjempet mot rusmiddelavhengighet og valgte å tre ut av rampelyset under et slags psevdonym. Navnet på gruppa ble derfor Derek and the Dominoes.
Med seg hadde han fantastiske amerikanske musikere som så til de grader er med på å prege plata. Felles for dem alle er underlig nok at de har lidd en ublid skjebne i ettertid. Carl Radle som spiller bass jobbet som studiomusiker for flere kjente artister som f.eks. J.J.Cale, men døde av nyresvikt i 1980, 37 år gammel.
Jim Gordon, som Clapton så som en ære å spille sammen med, var kanskje 1970-tallets mest ettertraktede trommeslager. Gordon har komponert tittelsporet «Layla» sammen med Clapton og er ansvarlig for det nydelige pianopartiet. Han fikk en bad trip med LSD og flyttet etterhvert hjem til sin mor som han senere drepte med en hammer.
Bobby Whitlock, Claptons høyre hånd, låtskriver, vokalist og keyboardist lever i beste velgående. I 2010 ga han ut sin biografi. Sist, men ikke minst, Duane Allman, den gudsbenådede gitaristen ble drept i en motorsykkelulykke i 1971, bare 24 år gammel.
Malente
Malente er en storkommune med litt over 10 000 innbyggere i Øst-Holstein i den tyske delstaten Schleswig-Holstein. Storkommunen Malente består av 12 landsbyer med grad av lokalt selvstyre. Malente oppstod som landsby omkring år 1150, da den saksiske hertug Henrik Løve grunnla bispedømmet Oldenburg i Holstein. I 1905 ble det grunnlagt et sanatorium med kurhus i området. Det schleswig-holsteinske fotballforbundets sportsskole, hvor det tyske nasjonallaget trener før verdensmesterskap, ligger også i kommunen.
Layla and Other Assorted Love Songs
Det samme bandet (med Clapton, men uten Duane Allman) var også med på innspillingen av George Harrisons All Things Must Pass (1970).
Malente
Fra den kalde krigen er det en rekke sprengsjakter i området, som skulle sinke Warszawapakt-landenes fremmarsj i tilfelle krig mellom NATO og de kommunistiske landene.
Kjønnsseleksjon ved hjelp av abort eller spedbarnsdrap
Med kjønnsseleksjon ved hjelp av abort siktes det til den praksis å fremprovosere abort av et foster etter at det ved undersøkelser (vanligvis ved  ultralyd og mer sjeldent ved amniocentese eller andre prosedyrer) er blitt fastslått at fosteret er av et uønsket kjønn. Med kjønnsseleksjon ved hjelp av spedbarnsdrap menes selektivt spedbarnsdrap av spedbarn av et uønsket kjønn.
Kina
Kjønnsseleksjon ved hjelp av spedbarnsdrap har forekommet i Kina til forskjellige tider. Under Qing-dynastiet var det tider der fattigdom og befolkningspress utløste slike spedbarnsdrap. Drukning var en vanlig metode, og i perioden 1800 til 1900 må antallet slike jentedrukninger ha kommet opp i flere titalls millioner.
I dag forekommer slike drap langt sjeldnere, men de skjer. Den markante ubalansen mellom gutter og jenter i Folkerepublikken Kina skyldes primært to andre faktorer: Seleksjon ved abort av jenter, og ved at brudd på ettbarnspolitikken forekommer oftere hvis det første barnet var jente. I tillegg er det langt flere jentebarn enn guttebarn som overlates til seg selv og dermed dør i meget tidlig alder.
Det er regjeringsorganet Den nasjonale kommisjon for befolknings- og familieplanlegging som har ansvar for de strategier som følges.
Kanskje har Kina nå 25 prosent flere guttebarn i spe- og småbarnsalder enn jentebarn. Kinas nasjonale statistiske byrå meldte i mars 2007 at av landets befolkning (1.314.480.000) ved utgangen av 2006 var fordelingen mannlig 51,5 prosent, kvinnelig 48,5 prosent. Skjevheten var enda mer dramatisk blant de nyfødte: 119,25 gutter pr. 100 piker. I 2000 var kjønnsfordelingen av barn under ett år 110:100. (Gjennomsnittet for industrialiserte land er et sted mellom 104 til 107 gutter per 100 piker.) At gapet har økt fra 2000 til 2006 skyldes mer utstrakt bruk av sonogram (ultralyd) tidlig i svangerskapene med påfølgende opplysning om barnets kjønn.
Etter kinesisk tradisjon er det vanlig for foreldre å ønske at deres første barn er en gutt, og er tildels en side ved nedarvede konfucianske verdier, som ønsket om at forfedreriter utøves av en sønn.
De fleste barnehjemsbarn i Folkerepublikken Kina, omkring 95 prosent av dem, er jenter av en fysikk og psyke som røper at det kun var deres kjønn som fikk foreldrene til å forlate dem eller overlate dem til andre.
Kinesiske massemedier anslo i februar 2007 at det om mindre enn 15 år vil være 30 millioner flere menn enn kvinner i gifteferdig alder. Det fryktes store sosiale problemer. Sørkoreanske medier rapporterte i mars 2007 om en tiltagende trafficking over grensen mellom Kina og Nord-Korea, der sultende nordkoreanske kvinner selges ikke bare som slaver/tjenerskap til kinesere, men også til ekteskap.
India
I India er sosioøkonomiske forhold en viktig grunn til at jenter velges bort. Skikken med medgift har tidligere spilt en sterk rolle, og er fremdeles en bidragende årsak. En viss rolle kan også hinduistiske gravskikker spille: Gutter er mer attraktive fordi det er en tro at en far ikke kan oppnå moksha (forløsning) dersom ikke en sønn tenner gravbålet.
Både i Folkerepublikken Kina og i India er det forbudt å fastslå fosterets kjønn ved ultralydundersøkelser. Men det skjer likevel. Likesom blant kineserne er et postnatalt alternativ ikke ukjent. Det finnes tradisjonelle jordmorer, som regel kvinner kalt dais, som tilbyr deseleksjon av jenter. De lar nyfødte gutter leve men snur det nyfødte jentebarnet opp ned etter føttene og gir det en skarp vridning slik at ryggraden ryker, og erklærer dem for dødfødte.
The Lancet, et britisk medisinsk medisinsk tidsskrift, rapporterte tidlig 2006 at nær ti millioner jentefostre var blitt abortert i India over de siste 20 år. Dette var ekstrapolert fra forrykningen av kjønnsbalansen fra 945 jenter per 1000 gutter in 1991 til 927 til 1000 i 2001. I de tilfeller der et par allerede hadde en datter var kjønnsfordelingen mellom det nestfødte barn 759 jenter til 1000 gutter, og 719 til 1000 for et tredje barn dersom det hadde to storesøstre. Regnet om til daglige gjennomsnittstall betyr det at det daglig fødes 7 000 jenter mindre enn det som ville vært biologisk naturlig.
Citarum (elv)
Citarum er ei 350 km lang elv nordvest på Java i Indonesia, som renner fra millionbyen Bandung og nordvestover til Javahavet like øst for Jakarta. Den er ei av landets viktigste områder og gir irrigasjon til landbruket i området, foruten kraftforsyning fra Cirata-demningen vest for Bandung. Grunnen er preget av sandstein og landformer fra tertiær. Elva er svært forurenset.
Demningene i Tarum-elva er følgende, regnet ovenfra og nedover vassdraget:
Reservoarene ligger tett på hverandre, og er nesten sammenhengende med sin beliggenhet omtrent midtveis i vassdraget, der elva vender fra vestgående til nordgående.
"Them"
"Them" er det tredje studioalbumet til det danske heavy metal-bandet King Diamond.
Albumet ble utgitt i 1988 på Roadrunner Records. Det er det første av to konseptalbumet om King Diamond og hans mentalt syke bestemor, det andre er albumet Conspiracy (1989).
Albumet åpner med at en ung King og hans søster Missy og deres mor ønsker bestemoren tilbake fra mentalsykehuset. Samme natt oppdager King at bestemoren har et teselskap sammen med usynlige «gjester». Bestemoren forteller senere om «Amon», som er huset de bor i, og "Them" som holder til der. Bestemoren blander blod fra den sovende datteren sin i teen, og stemmer i huset opptrer og King blir nærmest dopet. Søsteren Missy prøver å få King med seg til å tilkalle hjelp, men King er under husets forbannelse og nekter. Missy knuser tekjelen og "Them" dreper Missy og kaster henne på peisen som hevn. King kommer ut av forbannelsen og bestemmer seg for å angripe bestemoren. Han har skjønt at "Them" har mindre krefter utenfor huset, så han lurer bestemoren ut og dreper henne. Stemmene til Amon plager fremdeles King når han blir avhørt av politiet, og han blir innlagt på et asyl. Flere år senere kommer han ut og returnerer til huset hvor både "Them" og bestemoren fremdeles er i live.
Sporliste
All tekst av King Diamond. Musikk skrevet av King Diamond, unntatt hvor annet er nevnt.
Luca Franchini
Karrière
Franchini begynte karrièren i FC Internazionale Milano, hvor han fikk spille to kamper, en i Serie A og en i Coppa Italia. Han ble lånt ut til Calcio Padova i 2003/2004-sesongen, på grunn av at han var for gammel til å kunne spille for juniorlaget. Sommeren 2004 ble han lånt ut til Ascoli Calcio 1898. Han greide ikke å få plass på førstelaget, og i januar 2005 ble han lånt ut til Vis Pesaro 1898, men skiftet til AC Ancona på overgangsviduets siste dag. Sommeren 2005 ble han solgt til Pro Patria Calcio fra Serie C1. Året etter ble han solgt videre til Serie B klubben AC Mantova.
Andreas Görlitz
Andreas Görlitz (født 31. januar 1982 i Weilheim, Bayern, Vest-Tyskland) er en tysk tidligere fotballspiller.
Tor Brevik
Tor «Emil» Brevik (født 27. juni 1955 i Steinkjer) er en norsk tidligere fotballspiller. Brevik var forsvarsspiller og spilte i Steinkjer FK, Vålerenga IF, Abildsø og Lyn. Brevik spilte elleve og var med i troppen som skulle til OL i Moskva i 1980. Han vant seriemesterskapet tre ganger og cupfinalen i 1980 for Vålerenga. Brevik jobber som gymlærer ved Steinkjer videregående skole.
Deilig (album)
Deilig er et musikkalbum med Jan Eggum fra 1999. Albumet lå 4 uker på VG-lista og endte med 11.-plass som beste plassering.
Fylkesvei 60 (Telemark)
Fylkesvei 60 (Fv60) i Telemark gikk mellom Nøklegård i Porsgrunn og fylkesgrensen ved Mørjefjorden. Veien var 4,4 km lang.
Hil (andre betydninger)
Hil eller HIL har flere betydninger:
Fylkesvei 60 (Telemark)
2019 ble veien del av fylkesvei 2980.
1540 Kevola
1540 Kevola er en hovedbelteasteroide. Den ble oppdaget 16. november 1938 av Liisi Oterma i Åbo. Asteroiden har fått sitt navn etter Kevola observatorium i Pemar øst for Åbo.
Johnny Yen
Johnny Yen (født 1955) er en rockemusiker fra Trondheim. Han grunnla rockebandet Johnny Yen Bang! og har senere spilt synth for både Raga Rockers og Rabies. Hans gjesteopptreden med Hopalong Knut, en nyversjon av klassikeren «Gjør Det Sjøl» fra 7000 Riff, har sirkulert på nettet.
Verdensrankingen i snooker 2007/2008
Verdensrankingen i snooker 2007/2008 er verdensrangeringen av de 75 beste snookerspillerne i verden for sesongen 2007/2008.
Poengene i rangeringen er basert på prestasjonene spillerne har gjort de to foregående sesongene, altså sesongene 2005/2006 og 2006/2007.
I tillegg til de 75 beste spillerne er det syv spillere som offisielt er rangert som nummer 76–82, men som egentlig skulle vært lavere dersom alle spillere på touren var rangert.
Eksterne lenker
Den provisoriske rankingen for sesongen 2007/2008
Mars, Incorporated
Mars, Incorporated er et amerikansk selskap som produserer sjokolade og andre søtsaker. Selskapet ble grunnlagt i Tacoma, Washington i 1911 av Frank C. Mars, og er fortsatt heleid av Mars-familien, noe som gjør selskapet til et av de største familieeide selskapene i USA.
I tillegg til sjokolade er selskapet kjent for å produsere kattematen Whiskas, hundematen Pedigree, samt Uncle Ben's.
457 Alleghenia
457 Alleghenia er en hovedbelteasteroide. Den ble oppdaga den 15. september 1900 av Max Wolf og Friedrich Karl Arnold Schwassmann fra Landessternwarte Heidelberg-Königstuhl i Heidelberg. Den er oppkalt Allegheny Observatory, en avdeling av University of Pittsburgh i USA.
Mars, Incorporated
Mars Limited
Mars Limited er navnet på den britiske grenen av Mars, Inc. Selskapet har hovedkvarter i Slough i England. Mars Limited produserer enkelte sjokoladetyper som ikke produseres ved Mars, Inc. (blant andre Maltesers og Tunes).
Sjokoladen som i USA selges som Milky Way, selges i Europa som Mars. Den europeiske Milky Way, selges som 3 Musketeers i USA. For å gjøre forvirringen total; sjokoladen som tidligere het Mars i USA, er nå omdøpt til Snickers Almond Bar, og selges ikke i Europa.
Halikko
Halikko er en tidligere kommune i det finske landskapet Egentliga Finland. Den ble slått sammen med Salo kommune 1. januar 2009.
Nepal Kamyunishta Parti (Ekda Kendra Masal) (Singh)
Nepal Kamyunishta Parti (Ekda Kendra Masal) (Singh) (NKP(EKM) (Singh) – Communist Party of Nepal (Unity Centre Masal) (Singh) (CPN(UC) (Singh) – Nepals Kommunistiske Parti (Enhetssenteret Masal) (Singh)) er et kommunistparti i Nepal, leda av Mohan Bikram Singh.
NKP(EKM) (Singh) leder valgfronten Rashtriya Jana Morcha (2007) (RJM (2007) – National United Front (2007) – Den Nasjonale Enhetsfronten (2007)), som har 3 representanter i Nepals overgangsparlament 2007.
Partiet blei danna i 2006 gjennom en splittelse i NKP(EKM).
Veteran fra mange partier i 60 år
Seinere har han leda 5 forskjellige kommunistpartier. Her er de 4 første og deres 2 valgfronter:
(For mer informasjon om disse partiene, se hovedartikkel om hvert enkelt parti.)
Motsetninger i det nye partiet
Mohan Bikram Singh har i sin lange politiske karriere kommet i motsetning til mange andre i partiene han har leda. Ei rekke av dem er blitt sentrale ledere av maoistpartiet NKP(Maobadi), bl.a. M. P. Vadiya, Prachanda, Baburam Bhattarai og Dinanath Sharma. Singh har etter dette fått et ekstremt dårlig forhold til NKP(Maobadi), som han bl.a. har hevda er leda av agenter fra det indiske hemmelige politiet.
Partiet NKP(EK), som i 2002 slo seg sammen Sings NKP (Masal), hadde derimot et nokså positivt syn på NKP(Maobadi), og blei tilmed invitert til å slå seg sammen med maoistartiet.
Det forente partiet NKP(EKM) og dets valgfront JMN fulgte lenge Singhs politikk i forhold til maoistpartiet.
Dette betynte å endre seg etter kong Gyanendras statskupp 1. februar 2005. JMN blei medlem av Sjupartialliansen for demokrati i Nepal, som begynte å samarbeide med NKP(Maobadi) på forsommeren 2005. Samarbeidet førte til forhandlinger om en formell avtale mellom partene, som blei undertegna i Delhi, Indua, i november 2005.
Leder for JMN Amik Sherchan og generalsekretæren i NKP(EKM) Prakash (begge med bakgrunn i NKP(EK)) var positive til avtalen. Prakash reiste til Delhi under forhandlingene for å ta kontakt med maoistpartiet.
Singh derimot var skeptisk til avtalen. Han fordømte offentlig Prakash for å dra til Delhi, og hevda at han ikke hadde rett til å ta kontakt med NKP(Maobadi) på vegne av partiet sitt. Etter at avtalen var gjort og undertegna av JMN ved Sherchan, kalte han maoistene sosialfascister.
Partisplittelsen
I mai gikk Sherchan inn i regjeringa som visestatsminister og helseminister.
Singhs tilhengere svarte med å organisere sitt eget landsmøte med et mindretall av lederne i JMN seint i mai. De stifta sin egen valgfront, JMN (KC) (initialene i parentesen kom fra lederen Chitra Bahadur KC), som fikk med seg 3 av de 6 parlamentsmedlemmene til JMN. Alle 3 var blant Singh-frontens 5 representanter i 1999.
Flertallsfløya blei fra nå av ofte kalt JMN (Sherchan). Denne fløya fortsatte som medlem av regjeringa Sjupartialliansen. Singhs tilhengere hadde trolig også regna med at deres JMN (KC) skulle få fortsette i Sjupartialliansen, men de blei avvist.
Partiet NKP(EKM) sprakk også i to. Engelskspråklig nepalsk presse har ikke rapportert akkurat når og hvordan det skjedde. Mohan Bikram Singh blei generalsekretær i det nye partiet, som altså blei det 5. kommunistpartiet han leda.
Begge partier beholdt det samme navnet. De blei derfor skilt fra hverandre ved å føye til navnet på partilederen:
Singhs politiske utvikling etter demokratiopprøret
Singh var blant de politiske lederne som tok skarpest avstand fra NKP(Maobadi), samtidig som Sjupartialliansen forhandla med dem og gjorde stadig flere avtaler med dem.
I motsetning til det, blei fløya til Sherchan og Prakash den delen av Sjupartialliansen som sto nærmest maoistene.
I mai 2006 vedtok den gjeninnkalte nasjonalforsamlinga fra 1999, på forslag fra regjeringa, at millioner av innbyggere i Nepal skulle få statsborgerskap. Dette var et gammalt demokratisk krav, som bl.a. gjaldt familier som hadde innvandra fra India til Tarai for mange generasjoner sida, og barn av enslige mødre eller med utenlandske fedre.
Singh slutta seg til en del ekstreme høyreorienterte nasjonalister og hinduer, som på sjåvinistisk grunnlag gikk mot lova og krevde at statsborgerskapet skulle tas fra de nye nepalske borgerne. Singh og hans tilhengere sa bl.a. at utdeling av statsporgerskap i Tarai tjente Indias interesser.
Etter innføringa av Nepals overgangsgrunnlov 2007 brøyt det ut protester fra madhesifolk i Tarai og andre minoritetsgrupper, fordi minoriteter ikke hadde fått sjølstyrte områder og egne distrikter der de kunne velge representanter til den grunnlovsgivende forsamlinga som var annonsert i 2007.
Dette var også et gammalt demokratisk krav. Nepal har etter 1768 vært en ekstremt sentralisert stat der distrikter utenom hovedstaden og nasjonale og religiøse minoriteter er uten politisk makt. Staten har bygd på parbatiya-ideologien til høykaste nepali-talende mannlige hinduer fra Gorkha, som grovt diskriminerte alle som ikke var som dem. Innføring av en føderal struktur med geografisk og nasjonalt sjølstyre har derfor blitt sentralt.
Etter at protestene brøyt ut, har både pressa og partiene i Sjupartialliansen slått fast at det var feil å ikke ta hensyn til disse krava i overgangsgrunnlova. Statsminister G. P. Koirala måtte bl.a. love at Nepal skulle desentraliseres og føderaliseres, med sjølstyre for minoriteter, etter valget på grunnlovsgivende forsamling.
Singh og hans parti gikk også her inn i debatten på den samme sida som høyreorienterte rojalister og hinduer. Singh hevda at føderalisme og nasjonalt sjølstyre kunne føre til at Nepal blei brutt opp, og ikke måtte innføres.
Dette har ført til at Sings parti er blitt nokså politisk isolert, og Singh er blitt anklaga for å ha havna sammen med høyresida.
Valgfronten skifter navn i april 2007
I april 2007 registrerte JMN (Sherchan) seg foran valget på grunnlovgivende forsamling under navnet Janamorcha Nepal.
Dermed kunne ikke NKP(EKM) (Singh)s valgfront JMN (Ale) stille til valget som Janamorcha Nepal.
Singh-partiets valgfront registrerte seg isteden som
Odd Lirhus
Odd Lirhus (født 18. september 1956 på Voss) er en norsk tidligere skiskytter. Han var hovedtrener for det norske kvinnelandslaget i skiskyting fra 2002 til 2006. I denne funksjonen bidro han mye til Liv Grete Skjelbreid Poirées utvikling som skiskytter, ifølge hennes eget utsagn.
Han var med på det norske laget som tok sølv på stafetten under OL 1984 i Sarajevo.
Under VM 1978 gikk han til topps på normaldistansen (20 km). Året etter tok han VM-sølv på sprinten (10 km).
458 Hercynia
458 Hercynia er en hovedbelteasteroide. Den ble oppdaga den 21. september 1900 av Max Wolf og Friedrich Karl Arnold Schwassmann fra Landessternwarte Heidelberg-Königstuhl i Heidelberg. Den er oppkalt etter i Tyskland.
Forminsket septim
En forminsket septim er et musikalsk intervall som strekker seg fra en gitt grunntone over ni halvtoner, f.eks. fra h til ass, eller fra e til dess. Den forminskede septimen er del av den forminskede septimakkorden som utfyller intervallet med tre små terser. En forminsket septim er enharmonisk til en stor sekst.
Emma Dahl
Emma Charlotte Amalie Dahl (født 6. april 1819 i Plön i Holstein, død 13. desember 1896, pikenavn Freyse) var en tysk-norsk sopransangerinne og lieder-komponist og sangpedagog.
Bakgrunn
Hun fikk sang- og musikkundervisning hos sin adoptivmor, baronesse von Nathorp, som tidligere hadde hatt en strålende sangerkarriere som Marianne Sessi. Til minne om henne kalte Emma Freyse seg i tidlige år ofte Freyse-Sessi.
Sangerinne i Tyskland
Emma Freyse debuterte 17 år gammel i Berlin 1836 hvor hun til stort bifall sang «Agathe» i Carl Maria von Webers opera Der Freischütz. Med anbefalinger fra Bettina von Arnim og Gaspare Spontini åpnet scenene i Breslau, Leipzig, Schwerin osv seg for henne. Hun utmerket seg i rollene som «Norma» i Vincenzo Bellinis opera med samme navn, «Amina» i Bellinis La sonnambula, «Rachel» i Jacques Fromental Halévys La juive, «Rosine» i François-Joseph Gossecs Rosine, ou L'éposue abandonnée, «Adina» i Gaetano Donizettis L’elisir d’amore, «Ginevra» i Johann Simon Mayrs Ginevra di Scozia, «Donna Anna» i Wolfgang Amadeus Mozarts Don Giovanni, og andre.
Hun avslo et engasjement som første dramatiske sangerinne ved Det Kongelige Teater i København på grunn av en kunstreise til Sverige og Norge, senere avslo hun samme stilling som Jenny Linds etterfølger ved Kungliga Teatern i Stockholm.
Til Norge
Emma Freyse kom til Norge i 1841, hvor hun året etter ble gift med den dansk-norske forleggeren Johan Fjeldsted Dahl. I Christiania kom Emma Dahl til å spille en sentral rolle i byens musikkliv. Hun var en etterspurt sangpedagog, hun opptrådte på byens teaterscener og holdt huskonserter. Det gjestfrie dahlske hjem i Toldbodgaten 9 ble et fast samlingssted, ikke bare for byens litteratur- og musikkinteresserte personer, men også for utenlandske kunstnernotabiliteter som gjestet byen.
Emma Dahl var den første som tonesatte Henrik Ibsens «Margrethes Vuggesang». Da Kongs-Emnerne ble utgitt på ektemannens forlag i 1863 ble sangen trykt som et eget notebilag. Det hjalp å være gift med en forlegger; komposisjonene hennes utkom jevnt og trutt med ektemannens hjelp, og ble solgt gjennom hans «Forlags- og Sortimentsboghandel» i Christiania. Hun fikk også utgitt komposisjoner i København og Stockholm.
I samtiden ble hennes sanger godt likt og gikk for å inneha en naturlig følsomhet med vakre og sangbare melodier og utsøkte harmonier.
Diane Wei Liang
Diane Wei Liang (født 1966 i Beijing i Folkerepublikken Kina) er en kinesisk forfatter.
Diane Wei Liang ble født samme år som kulturrevolusjonen startet. Hun tilbrakte deler av barndommen i en arbeidsleir sammen med sine foreldre. Som student ved Beijing universitet deltok hun i studentopprøret som ledet til massakren på Den himmelske freds plass i 1989. Hun måtte forlate Kina, og fortsatte sine studier i USA. Etter å ha tatt doktorgraden i Business Administration underviste hun ved universiteter i USA og ved Royal Holloway College, University of London. Hun er nå forfatter på heltid.
I 2003 debuterte Diane Wei Liang med selvbiografien Lake with no name. I 2007 kom kriminalromanen The Eye of Jade, den første i en serie om den kvinnelige privatdetektiven Mei Wang i 2000-tallets Beijing. Bok nummer to i serien, Paper Butterfly, utkom i mai 2008.
Annenprins Chun
Zaifeng (tradisjonell kinesisk: 載灃, forenklet kinesisk: 载沣, pinyin: Zǎifēng, Wade-Giles: Tsai Feng, født 12. februar 1883 i Beijing i Kina, død 3. februar 1951 samme sted), bedre kjent under sin tittel annen prins Chun ((醇親王), var yngre bror til Guangxu-keiseren og far til Puyi, den siste keiseren av Qing-dynastiet. Mellom 1908 og 1911 var han Kinas leder i egenskap av regent for sin mindreårige sønn.
Prins Chun var lenge sjef for det kinesiske admiralitet og viste da en viss reformvilje. Han ble i 1901 sendt til Berlin for å fremføre Kinas unnskyldning for mordet på den tyske legasjonslederen Klemens von Ketteler i Beijing i juni 1900 under bokseropprøret.
Etter Guangxus død 1908 ble prins Chun regent for dennes unge etterfølger, prins Chuns egen sønn Puyi, som da var 2 år gammel. Han fortsatte den pågående forsiktige konstitusjonelle reformbevegelse under voksende motstand fra konservative elementer ved hoffet og uten å vinne tillit hos de fremste i den borgerlige reformbevegelse.
I mars 1910 utsatte nasjonalisten Wang Jingwei ham for et bombeattentat. Den 10. desember 1911 frasa han seg formelt regentskapet.
Etter at han trakk seg tilbake til privatlivet forble annenprins Chun en respektert skikkelse, både blant republikanerne og senere blant kommunistene. Man satte pris på at han hadde trukket seg så fredelig og funnet seg til rette med det nye republikanske styresett på en måte som en rekke andre fra det gamle regime ikke gjorde.
Etter enkekeiserinne Longyus død i 1913 ble han gjort til leder for det lille keiserlige hoff rundt den ikkeregjerende keiser Puyi. Denne oppgaven forble han i til Puyi ble bortvist fra Den forbudte by i 1924. Da Puyi i 1917 var blitt gjeninnsatt for en stakket stund av krigsherren Zhang Xun spilte annenprins Chun ingen vesentlig rolle.
Han forble boende i sitt palass i Beijing til 1928, og holdt seg unna politikken.
En gang etter 1911 giftet han seg med en konkubine, som han fikk flere barn med. Hans førstehustru, Puyis mor, begikk selvmord i 1921.
I 1928 flyttet han til Tianjin der han bodde i de britiske og japanske konsesjonskvarterer. Han var i mot å opprette en mandsjustat under japansk kontroll, og advarte sønnen Puyi mot det. Han fant imidlertid ikke gehør, og etter at Puyi ble keiser av Manchukuo besøkte faren ham bare tre ganger. Puyi ville ha ham til å flytte til Manchukuo, men han skyldte på sykdom og dro til Beijing i stedet. Etter annen verdenskrigs avslutning fikk han anerkjennelse for sin holdning, først av Kuomintang, og etter den kommunistiske maktovertakelse i 1949 også av Det kinesiske kommunistparti.
Han solgte sin residens i Beijing til den nye regjering, og donerte senere sitt omfattende bibliotek til Pekinguniversitetet. Han gav også penger for å hjelpe de rammede etter elven Huais store oversvømmelse i 1950. Ved Koreakrigens utbrudd var han en av de første som gikk i bresjen for regjeringens «Seiersobligasjoner». Han døde kort tid etter.
Angkor Thom
Angkor Thom (khmer: អង្គរធំ stor by) er den sentrale delen av ruinbyen Angkor i nordre Kambodsja, og var den siste hovedstaden i Khmerriket. Området er 9 km² stort, kvadratisk og omringet av en mur og vollgrav. Det rommer flere tempelruiner, deriblant Bayon i midten, samt det eldre Baphuon, som tilhører den tre århundrer eldre byen Yashodharapura, som Angkor Thom delvis erstattet. Angkor Thom ble oppført av kong Jayavarman VII i forbindelse med gjenoppbyggingen av Angkor etter at chamfolket raserte byen i år 1177. Området ble sentrum for kongens enorme byggeprogram, og en inskripsjon funnet i byen refererer til Jayavarman som brudgommen og byen som hans brud.
Byen ligger ved bredden av Siem Reap-elven. Den søndre byporten ligger 7,2 km nord for dagens Siem Reap, og 1,7 km nord for inngangen til Angkor Vat. Veggene som omgir byen er 8 meter høye og omgitt av en vollgrav. De er 3 km lange veggene er av lateritt og har porter midt på mot alle himmelretningene. Gjennom portene går veier som alle leder rett inn til Bayontempelet.
Kiikala
Kiikala er en tidligere kommune i det finske landskapet Egentliga Finland. Den ble slått sammen med Salo kommune 1. januar 2009.
Nykvåg/Nykan naturreservat
Nykvåg/Nykan naturreservat ligger i Bø kommune i Nordland. Naturreservatet ligger mellom Sandvika og Nykvåg, og omfatter vestsiden av Bufjellet og sjøområdet utenfor fra Spjøten og Teisten i sør, til Fuglnyken og Saltværingan i nord. Arealet er 3 556 dekar, hvorav 2 635 dekar sjøareal. Området er vernet for å ivareta flere viktige hekkelokaliteter for sjøfugl.
Saguling-demningen
Saguling-demningen er en demning med et vannkraftverk på elva Citarum (Tarum), på den vestlige delen av øya Java i Indonesia. Anlegget ligger like vest for Bandung nedstrøms i samme elva, om lag 120 km sørøst for Jakarta. Det har et totalt installert vannkraftpotensial på 700 MW. Årsproduksjonen er 2,156 TWh årlig til Bandung-området.
Reservoaret er på 53 km² og 881 mill m³ volum, max dybde er 92 meter. Demningen er 99 meter høy og 301 meter lang, og er en steinfyllingsdam.
1542 Schalén
1542 Schalén er en hovedbelteasteroide. Den ble oppdaget 26. august 1941 av Yrjö Väisälä i Åbo. Asteroiden er oppkalt etter den svenske astronomen Carl Schalén.
Diorama
Et diorama er en detaljert og tredimensjonal fremstilling av en scene. Ordet kommer av det greske dia, som betyr «gjennom», og horama, som betyr «syn». Et diorama er et bilde fremvist på en slik måte at tilskueren kan få inntrykk av å være en del av motivet. Det er gjerne svært detaljert, med tredimensjonale, gjennomsiktige eller lysende elementer og andre «virkelighetstro», visuelle effekter. Et diorama er ofte utstilt slik at det kan betraktes gjennom glass i et monter.
Det finnes en rekke scenografiske tablåer bygd opp av lagdelte elementer, for eksempel utstillingspresentasjoner og modelloppstillinger, figurteaterkasser og titteskap.
Det er flere kunstnere og modellmakere som har arbeidet med dioramaer, deriblant de norske illustratørene Øyvind Torseter og Lars Aurtande.
Herleva
Herleva av Falaise (født ca. 1003, død ca. 1050), også kjent som Herleve, Arlette, Arletta og Arlotte, var mor til Vilhelm I av England. Hun hadde i tillegg to andre sønner, Odo av Bayeux og Robert, greve av Mortain, som ble fremtredende i Vilhelms rike i England og Normandie.
Familiebakgrunn
Det har blitt hevdet at Herlevas far slett ikke var garver, men var et medlem av borgerklassen, det vil si de som bodde i byene (burgher). Dette er støttet av det faktum at hennes brødre opptrer i et senere dokument som vitner for en umyndig Vilhelm. Også greven av Flandern aksepterte senere Herleva som en skikket verge for hans egen datter. Begge fakta ville ha vært bortimot umulig om hennes far (og derfor hennes brødre) var en garver, noe som er litt mer enn en bonde.
Forholdet til Robert «den praktfulle»
I henhold til en legende, fortsatt presentert av turistguidene i Falaise, startet det hele da den unge hertug Robert I av Normandie, også kalt for «den praktfulle», så Herleva fra taket av sitt borgtårn. Gangvegen den dag i dag ser fortsatt ned på fargernes huller som er skåret inn i borggården nedenfor. Den tradisjonelle måten lær og tøy ble farget var at man tråkket dem i farget væske med bare føtter. Herleva skal etter sigende å ha sett hertugen på festningsvoll overfor, og løftet skjørtene nok opp til at hun tiltrakk seg hertugens oppmerksomhet. Hertug Robert beordret henne ført inn bakvegen, men Herleva nektet og sa at hun ville kun komme inn i hertugens borg på hesteryggen gjennom hovedporten og ikke som en vanlig borger. Da hertugen var mer enn ivrig etter å møte den unge kvinnen gikk han med på det. I løpet av noen dager var Herleva kledd i de fineste klær hennes far kunne skaffe og red stolt gjennom hovedporten på en hvit hest med høyt hevet. Slik skal hun ha blitt sigende hertugens frille. Hun fødte senere en sønn, Vilhelm, enten i 1027 eller året etter, og antagelig også datteren Adelaide i 1030.
Mens Herleva ventet sitt første barn, skal hun ha drømt at et tre spiret fra magen hennes og vokste seg så stort at det dekket hele Normandie og strakte seg over kanalen og dekket kongedømmet England. Den tidligste omtale av drømmen skriver seg fra 1125 da William av Malmesbury omtalte den, et lån hentet fra klassiske kilder. Denne «drømmen» er et vandresagn som også fortelles om Kyros den stores mor, Mandane, der hennes far, kong Astyages av Media, drømte om sin datter at en plante vokste ut av livmoren hennes og bredde seg over hele verden. En drøm skal ifølge Herodot også ha advart kong Astyages om at hans ufødte dattersønn kom til å true hans eget liv. En tilsvarende drøm om et voksende tre er i Halvdan Svartes saga tillagt Harald Hårfagres mor Ragnhild Sigurdsdatter mens hun gikk gravid.
Gift med Herluin de Conteville
I sitt ekteskap med Herluin fikk Herleva to sønner; Odo, som senere ble biskop av Bayeux, og Robert som omtales i Hollingsheads-krøniken som Le Seigneur de Barde (Beathe) og greve av Mortain. Begge ble framtredende figurer under Vilhelms regime. Hun fikk også minst to døtre, Emma, som ble gift med Richard LeGoz (de Averanches), og en som navnet er ukjent på som ble gift med William eller Guillaume, herre av la Ferté-Macé.
Død
Ifølge Robert av Torigni, en normannisk munk og krønikeskribent, ble Herleva gravlagt ved klosteret Grestain som hennes ektemann hadde grunnlagt sammen med deres sønn Robert en gang rundt 1050. Dermed har Herleva vært i førtiårene da hun døde, men David C. Douglas mener hun antagelig døde før ektemannen grunnla klosteret, ettersom hennes navn ikke er oppført blant klosterets velyndere, noe Herluins andre hustru, Fredesendis, gjør.
Arkeologiåret 1942
Arkeologiåret 1942 er en oversikt over blant annet utgravninger, fødte og avdøde personer med tilknytning til arkeologi i 1942.
459 Signe
459 Signe er en hovedbelteasteroide. Den ble oppdaga den 22. oktober 1900 av Max Wolf fra Landessternwarte Heidelberg-Königstuhl i Heidelberg. Den er oppkalt etter Signy, søster av Sigmund fra Volsungesaga.
Tor Ragnar Gerholm
Tor Ragnar Gerholm (født 21. desember 1925, død 23. juni 2007) var en svensk kjernefysiker, folkeopplyser og kjent som samfunns- og kulturdebattant.
Biografi
Fra 1961 fortsatte han som forsker (laborator) og tilslutt som ordinær professor i fysikk fram til 1990, deretter forble han aktiv som emeritus innen avdelingen for kjernefysikk ved Stockholms universitet til sin bortgang.
Personlig liv
I sitt første ekteskap med Lena fikk Gerholm Jonas, Maria og Mikael. I sitt andre ekteskap med Birgitta fikk han Niklas.